JAVNO
[image: image4.jpg]Visoko sudsko i tuZilatko vijeée Bosne i Hercegovine
Visoko sudbeno i tuZiteljsko vije¢e Bosne i Hercegovine
Bucoku cyackm u Tyxunadkm casjet BocHe u XepueroeuHe
High Judicial and Prosecutorial Council of Bosnia and Herzegovina




JAVNO
JAVNO

ZAHTJEV ZA ISPRAVKU LIČNIH PODATAKA U IZVJEŠTAJU O IMOVINI I INTERESIMA NOSILACA PRAVOSUDNIH FUNKCIJA
1. Podaci o podnosiocu zahtjeva
Ime, prezime i funkcija: ______________________________________________

 Adresa: ___________________________________________________________
Telefon / e-mail: ____________________________________________________


2. Kalendarska godina izvještaja o imovini i interesima na koju se odnosi zahtjev za ispravku: 
_________________________________________________________________________
3. Podaci na koje se zahtjev odnosi
U zahtjevu je potrebno precizno navesti šta je u objavljenom izvještaju o imovini i interesima netačno ili nepotpuno, odnosno koji podatak je eventualno nezakonito objavljen, te koji bi podatak, prema navodima podnosioca zahtjeva, trebalo objaviti umjesto postojećeg podatka.

Trenutno objavljeni podatak:

	


Tačan/potpun podatak: 

	


4. Obrazloženje zahtjeva
Molimo da detaljno obrazložite zahtjev, uključujući okolnosti zbog kojih smatrate da je objavljeni podatak netačan, nepotpun ili objavljen bez pravnog osnova.

Posebno je potrebno navesti, ukoliko je primjenjivo, da li je razlog za netačnost/nepotpunost podatka:

· netačan ili nepotpun podatak dostavljen od strane podnosioca izvještaja/nadležnog organa;

· tehnička ili druga greška nastala prilikom unosa, obrade ili objave podatka od strane VSTV-a BiH;

· druga okolnost zbog koje se zahtijeva ispravka ili ograničenje obrade.

	


U ____________________, dana ________________ 20__. godine

Potpis podnosioca zahtjeva
____________________
 (potrebno samo ukoliko zahtjev nije podnesen putem službene e-mail adrese podnosioca ili ukoliko nije potpisan verifikovanim elektronskim potpisom)
Potpisan zahtjev možete dostaviti putem e-maila: vstv.mik@pravosudje.ba.
Napomena: O poduzetim radnjama i odluci po ovom zahtjevu ćete biti obaviješteni u zakonskom roku.

Pravni osnov i obaveza objavljivanja podataka 

Ovaj zahtjev se podnosi u skladu sa odredbama Zakona o zaštiti ličnih podataka BiH i Zakona o VSTV-u BiH, koji propisuje obavezni sadržaj izvještaja o imovini i interesima, obavezu objave izvještaja i podatke koji nisu dostupni javnosti. Svaki zahtjev za ispravku podataka mora biti usklađen s važećim zakonskim odredbama i odnositi se na konkretan podatak, te sadržavati jasno obrazložen razlog za traženu izmjenu. 

Zahtjev za ispravku podataka se ne može koristiti u svrhu anonimizacije podataka čija je obavezna objava propisana Zakonom o VSTV-u BiH. 

Zakon o VSTV-u BiH:
Član 86a. (Transparentnost)

(1) Izvještaj iz člana 86. ovog zakona objavljuje se na internetskoj stranici Vijeća, u cilju jačanja integriteta, transparentnosti i povjerenja javnosti u rad pravosuđa, te radi sprečavanja sukoba interesa i drugih nedopuštenih uticaja u vršenju funkcije u pravosuđu.  

(2) Izuzetno od stava (1) ovog člana, javnosti nisu dostupni podaci iz izvještaja koji se odnose na:

a) ime maloljetnih lica koja se navode u izvještaju, izuzev prvog slova njihovog imena;

b) jedinstveni matični broj i adresu stanovanja sudije ili tužioca, te drugih lica koja se navode u izvještaju; 

c) ulicu i broj gdje se nalazi imovina koja se navodi u izvještaju; 

d) brojeve bankovnog računa i druge finansijske identifikacijske brojeve;

e) pojedinačni iznos gotovog novca koji posjeduje sudija ili tužilac i pojedinačni iznos novca drugih članova domaćinstva; 

f) registracijske oznake vozila.

(3) Godišnja prijava poreza na dohodak, kao i drugi prilozi koje sudija ili tužilac dostavi uz izvještaj, nisu dostupni javnosti. 

(4) Javnosti će biti dostupan ukupan iznos štednje koji predstavlja zbir stanja na svim bankovnim računima i rezerve gotovog novca sudije ili tužioca i drugih članova domaćinstva. 

(5) Na internetskoj stranici Vijeća objavit će se imena i prezimena srodnika sudije odnosno tužioca iz člana 86. stav (5) ovog zakona.

(6) Po isteku perioda od tri godine nakon dana prestanka mandata sudije ili tužioca, podaci iz izvještaja nisu dostupni javnosti.

Zakon o zaštiti ličnih podataka:

Član 18. (Pravo na ispravku)

(1) Nosilac podataka ima pravo da mu kontrolor podataka omogući ispravku netačnog ličnog podatka, bez nepotrebnog odgađanja.

(2) Uzimajući u obzir svrhu obrade, nosilac podataka ima pravo dopuniti nepotpun lični podatak, između ostalog i davanjem dodatne izjave.

Član 19. (Pravo na brisanje)

(1) Nosilac podataka ima pravo da mu kontrolor podataka omogući brisanje ličnog podatka koji se na njega odnosi, a kontrolor podataka ima obavezu obrisati lični podatak, bez nepotrebnog odgađanja, ako je ispunjen jedan od sljedećih uslova:

a) lični podatak više nije neophodan za svrhe u koje je prikupljen ili na drugi način obrađen;

b) nosilac podataka povukao je saglasnost na kojoj je obrada zasnovana u skladu s članom 8. stav (1) tačka a) ovog zakona ili članom 11. stav (2) tačka a) ovog zakona i ako ne postoji drugi pravni osnov za obradu;

c) nosilac podataka uložio je prigovor na obradu u skladu s članom 23. stav (1) ovog zakona i ne postoje zakonski razlozi za obradu ili je nosilac podataka uložio prigovor na obradu u skladu s članom 23. stav (2) ovog zakona;

d) lični podatak je nezakonito obrađen;

e) lični podatak mora biti obrisan radi postupanja u skladu sa zakonskom obavezom kojoj podliježe kontrolor podataka;

f) lični podatak je prikupljen u vezi s ponudom usluga informacionog društva iz člana 10. stav (1) ovog zakona.

(2) Ako je kontrolor podataka javno objavio lični podatak, a dužan je u skladu sa stavom (1) ovog člana taj lični podatak brisati, uzimajući u obzir dostupnu tehnologiju i troškove provođenja, kontrolor podataka preduzima razumne mjere, uključujući i tehničke mjere, da bi obavijestio kontrolore podataka koji obrađuju lični podatak da je nosilac podataka zatražio od tih kontrolora podataka da brišu sve poveznice do njega ili kopiju ili rekonstrukciju tog ličnog podatka.

(3) St. (1) i (2) ovog člana ne primjenjuju se u mjeri u kojoj je obrada neophodna:

a) radi ostvarivanja prava na slobodu izražavanja i informiranja;

b) radi poštivanja zakonske obaveze kojom se zahtijeva obrada propisana posebnim zakonom, a koja se primjenjuje na kontrolora podataka ili radi izvršenja zadatka koji se obavlja u javnom interesu ili u okviru izvršavanja službenih ovlaštenja dodijeljenih kontroloru podataka;

c) radi javnog interesa u oblasti javnog zdravlja u skladu s članom 11. stav (2) tačke h) i i) ovog člana, kao i članom 11. stav (3) ovog zakona;

d) u svrhe arhiviranja u javnom interesu, u svrhe naučnog ili historijskog istraživanja ili u statističke svrhe u skladu s članom 56. stav (1) ovog zakona u mjeri u kojoj je vjerovatno da se pravom iz stava (1) ovog člana može onemogućiti ili ozbiljno ugroziti ostvarivanje ciljeva te obrade ili 

e) radi postavljanja, ostvarivanja ili odbrane pravnih zahtjeva.[image: image1][image: image2][image: image3]

